钦定古今图书集成/明伦汇编/官常典/第123卷 > 《尼山高赠孔公伯》程敏政
## 钦定古今图书集成/明伦汇编/官常典/第123卷 > 《尼山高赠孔公伯》程敏政

“尼山高高碧嶙峋，千年孕此大圣人。圣人一去圣泽
新，云孙玉树何振振。”公伯先生号贤者。韦布不沾京
洛尘，生时分植祖庭桧。荏苒于今六十春，苍然势欲
凌秋旻。朔风吹地才一日，先生笑坐开芳辰。戏彩儿
孙行绕身，携壶陆续来亲宾。崧高一纸驰献寿，知有
内翰联佳婚。新诗在眼酒入唇，先生陶然岸乌巾。家
山乔木色不改，百岁愿作“无怀民。”